Diari Oficial de la Generalitat Valenciana


Sumari del DOGV 9923, del 27-08-2024 (2024/8630)

EXTRACTE de la Resolució de 29 de juliol de 2024, per la qual es convoquen subvencions en matèria de diversitat (línies S1544 I S1546), per a l'exercici 2024.
--------------------------------------------------------------------------------------------------------------------------------------------------------------

### Dades del document

Número de DOGV
:   9923

Data del DOGV
:   27-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8630

CVE
:   LHPF-E-9017-5465

Data del document
:   29-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * igualtat de gènere

BDNS (identif.): 780974.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/780974)>

Així mateix, es troba disponible en l'adreça web:

[http://www.inclusio.gva.es/web/igualdad-diversidad](http://www.inclusio.gva.es/web/igualdad-diversidad )

*Primer. Entitats beneficiàries*

Entitats que complisquen els requisits indicats en l'article 2 de l'Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives (DOGV núm. 8973, d'11 de desembre de 2020) i les seues posteriors correccions, de 14 de gener de 2021 (DOGV núm. 9000, de 19 de gener de 2021), i d'11 de febrer de 2021 (DOGV núm. 9019, de 12 de febrer de 2021). No són subvencionables els projectes que ja hagen sigut finançats íntegrament per esta o una altra administració.

*Segon. Objecte*

Finançar els programes d'interés general en matèria de diversitat, a través dels projectes que s’esmenten en l'annex a de la resolució i aquells altres d'interés general proposats per les entitats destinades a aprofundir en el foment i el desenvolupament del valor de la diversitat, la igualtat, i la no discriminació. La convocatòria va dirigida a entitats que presenten programes de lluita contra la discriminació de persones amb VIH i de sensibilització de la realitat que patixen estes persones, d'una banda, i a entitats que realitzen actuacions de suport i promoció de la cultura llatinoamericana, la multiculturalitat i la seua aportació a la Comunitat Valenciana.

*Tercer. Bases reguladores*

Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió d'ajudes a entitats sense ànim de lucre per a finançar projectes de suport a la igualtat en la diversitat (DOGV núm. 8973, d'11 de desembre de 2020), modificada per les correccions d'errors publicades en el DOGV 9000, de 19/01/2021 i DOGV 9019, de 12/02/2021.

*Quart. Dotació pressupostària*

L'import màxim estimat a finançar és el següent:

Denominació línia: Programa de lluita contra la discriminació i sensibilització de persones amb VIH.

Finalitat: Donar suport als programes i actuacions dirigides a donar suport als programes que contribuïsquen a la sensibilització i lluita contra la discriminació de persones amb VIH.

Línia de subvenció: S1544

Import màxim estimat: 275.000,00 €

*Quint. Termini de presentació*

El termini per a la presentació de les sol·licituds serà de 20 dies des de l'endemà de la publicació de la present resolució en el DOGV.

*Sext. Forma de presentació*

Exclusivament per via electrònica:

[https://www.gva.es/es/inicio/procedimientos?id\_proc=96916](https://www.gva.es/es/inicio/procedimientos?id_proc=96815 ) adjuntant els documents que s'indiquen en la convocatòria.

*Sèptim. Criteris de valoració*

S'establixen en l'article 5 de l'Orde 6/2020, de 9 de desembre, de la Vicepresidència i Conselleria d'Igualtat i Polítiques Inclusives (DOGV núm. 8973, d'11 de desembre de 2020).

*Octau. Justificació*

Mitjançant la presentació de la documentació de caràcter econòmic justificativa de l'import concedit i d'una memòria explicativa del projecte subvencionat

  

València, 29 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda